% !TeX program = XeLaTeX
% !TeX root = ../vedamantrabook.tex

\chapt{दुर्गा सूक्तम्}
\centerline{\normalsize (तैत्तिरीयारण्यकम् – ४/प्रपाठकः – १०/अनुवाकः – २)}

\twolineshloka
{जा॒तवे॑दसे सुनवाम॒ सोम॑ मरातीय॒तो निद॑हाति॒ वेद॑}
{स न॑ पर्‌ष॒दति॑ दु॒र्गाणि॒ विश्वा॑ ना॒वेव॒ सिन्धुं॑ दुरि॒ताऽत्य॒ग्निः}

\twolineshloka
{ताम॒ग्निव॑र्णां॒ तप॑सा ज्वल॒न्तीं वै॑रोच॒नीं क॑र्मफ॒लेषु॒ जुष्टाम्}
{दु॒र्गां दे॒वी शर॑णम॒हं प्रप॑द्ये सु॒तर॑सि तरसे॒ नम॑}

\twolineshloka
{अग्ने॒ त्वं पा॑रया॒ नव्यो॑ अ॒स्मान्थ्स्व॒स्तिभि॒रति॑ दु॒र्गाणि॒ विश्वा}
{पूश्च॑ पृ॒थ्वी ब॑हु॒ला न॑ उ॒र्वी भवा॑ तो॒काय॒ तन॑याय॒ शंयोः} 

\twolineshloka
{विश्वा॑नि नो दु॒र्गहा॑ जातवेद॒ सिन्धुं॒ न ना॒वा दु॑रि॒ताऽति॑पर्‌\mbox{}\hspace{-0.5ex}षि}
{अग्ने॑ अत्रि॒वन्मन॑सा गृणा॒नोऽस्माकं॑ बोध्यवि॒ता त॒नूनाम्}

\twolineshloka
{पृ॒त॒ना॒ जित॒ सह॑मानमु॒ग्रम॒ग्नि हु॑वेम पर॒माथ्स॒धस्थात्}
{स न॑ पर्‌ष॒दति॑ दु॒र्गाणि॒ विश्वा॒ क्षाम॑द्दे॒वो अति॑ दुरि॒तात्य॒ग्निः}

\twolineshloka
{प्र॒त्नोषि॑ क॒मीड्यो॑ अध्व॒रेषु॑ स॒नाच्च॒ होता॒ नव्य॑श्च॒ सत्सि॑}
{स्वाञ्चाग्ने त॒नुवं॑ पि॒प्रय॑स्वा॒स्मभ्यं॑ च॒ सौभ॑ग॒माय॑जस्व}

\twolineshloka
{गोभि॒र्जुष्ट॑म॒युजो॒ निषि॑क्तं॒ तवेन्द्र विष्णो॒रनु॒सञ्च॑रेम}
{नाक॑स्य पृ॒ष्ठम॒भि सं॒वसा॑नो॒ वैष्ण॑वीं लो॒क इ॒ह मा॑दयन्ताम्}

\begin{center}
का॒त्या॒य॒नाय॑ वि॒द्महे॑ कन्यकु॒मारि॑ धीमहि।\\
 तन्नो॑ दुर्गिः प्रचो॒दयात्॥ 
\end{center}
